 เ้กษตรกรอีสานอ่วม วิกฤตภัยแล้งทำขาดแคลนอาหารสัตว์
สภาพอากาศที่แห้งแล้งอย่างต่อเนื่อง ส่งผลให้เกษตรกรที่เลี้ยงสัตว์ โดยเฉพาะโค- กระบือในจังหวัดยโสธร เริ่มขาดแคลนอาหารสถานการณ์ภัยแล้งที่มีแนวโน้มเริ่มรุนแรงเพิ่มขึ้น ทำให้หญ้าสดซึ่งเป็นอาหารหลักของโค-กระบือ ในจังหวัดบุรีรัมย์เริ่มแห้งตาย ปศุสัตว์จังหวัด จึงสำรองฟางแห้ง 15 ตัน รวมถึงขอสนับสนุนเพิ่มจากสถานีพัฒนาอาหารสัตว์ในจังหวัดใกล้เคียง เพื่อเตรียมนำไปแจกจ่ายให้กับเกษตรกรที่ประสบปัญหาขณะที่เกษตรกรในตำบลโพธิ์ไทร อำเภอป่าติ้ว จังหวัดยโสธร ได้พลิกวิกฤติให้เป็นโอกาส ด้วยการเร่งขูดหน้าดินตามทุ่งนา เพื่อนำไปต้มเกลือจำหน่ายเป็นรายได้เสริมในช่วงหน้าแล้ง เนื่องจากพื้นที่ดังกล่าวเป็นดินเค็ม ทำให้ไม่สามารถปลูกพืชฤดูแล้งได้ โดยแต่ละวันชาวบ้านจะต้มเกลือได้ประมาณ 10 ถึง 20 กิโลกรัม มีรายได้เฉลี่ยวันละ 200 บาทส่วนที่จังหวัดพิษณุโลกหลังเขื่อนพร่องน้ำตามนโยบายของรัฐบาล ทำให้ขณะนี้เหลือน้ำอยู่เพียง 310 ล้านลูกบาศก์เมตร หรือ ร้อยละ 33 ของความจุเขื่อน นายบัณทิต อินต๊ะ ผู้อำนวยการโครงการชลประทานจังหวัดพิษณุโลก เปิดเผยว่า ชลประทานจะติดตามการพยากรณ์อากาศอย่างใกล้ชิด เพื่อนำไปปรับแผนการระบายน้ำออกจากเขื่อน พร้อมกันนี้พื้นที่ลุ่มแม่น้ำแควน้อยและแม่น้ำน่าน ยังคงมีเขื่อนสิริกิต์ จังหวัดอุตรดิตถ์ ที่สามารถผันน้ำเข้ามาช่วยเหลือตามลุ่มน้ำ และระบบคลองชลประทานได้ หากเกิดปัญหาฝนทิ้งช่วง
 สภาพอากาศที่แห้งแล้งอย่างต่อเนื่อง ส่งผลให้เกษตรกรที่เลี้ยงสัตว์ โดยเฉพาะโค- กระบือในจังหวัดยโสธร เริ่มขาดแคลนอาหาร
ขาดแคลน,ภัยแล้ง,วิกฤต  เกษตรกร,อาหารสัตว์,อีสาน